
Pošto smo savladali način nalaženja vektora magnetskog polja odnosno magnetske indukcije, korišćenjem Bio- Savarovog zakona, sada treba usvojiti znatno lakši način, a to je korišćenjem Amperovog zakona.
Mala analogija, Amperov zakon obezbeđuje lakši način za određivanje polja (indukcije) baš kao što je u Elektrostatici to obezbeđivao Gausov zakon, odnosno generalizovani Gausov zakon). Setimo se, međutim da je benefit korišćenje  samo u slučajevima kada je taj integral LAKO naći. Amperov zakon je tako lako primeniti kada se zatvorena kontura cirhulacije izabere tako da je H odnosno B konstantnog intenziteta i tangenta na tu konturu.
Lako je sada odrediti ova dva vektora u slučaju beskonačno dugog provodnika kao i na strukturi torusnog namotaja.
Torus- novi geometrijski oblik, to je oblik automobilske gume ili đevreka, na primer. Poprečni presek torusa može na primer biti pravougaoni, kvadratni,…
Dalje je potrebno provežbati nekoliko primera, na primer, naći polje (indukciju) u nekoj tački koja potiče od dva beskrajno duga provodnika (na pr paralelna ili normalna, ili tri..)

Sledeći pojam je fluks vektora magnetske indukcije φ. Kao i u elektrostatici, dobija se skalarnim množenjem B dS, podsetimo se da je dS dobio vektorski smisao  puteem normale na elementarnu površinu.

Kada se nauči kako naći fluks kroz neku konturu, ostaje nam definisanje induktivnosti, koja kao i kod kondenzatora ili otpornika  predstavlja parametar u električnim kolima, označava se L. Jedinica je 1H (Henri). Ta indiktivnost je strogo pozitiva veličina.
U materijalima provežbati kako se nalazi induktivnost (ili sopstvena induktivnost). Treba dodati, da pored sopstvene postoji i međusobna induktivnost kada se imaju dve konture, na pr., ali to prevazilazi obim kursa.
I na kraju, potrebno je savladati i Faradejev zakon elektromagnetske indukcije. Do nje dolazi uvek kada se neka kontura nađe u vremenski promenljivom fluksu. Uočiti šta se naziva statičkom, šta dinamičkom, a šta kombinovanom indukcijom.
Proraditi nekoliko primera iz materijala, naročiti obratiti pažnju šta je navojak a šta namotaj od N navojaka, i razumeti da je ukupan fluks kroz namotaj N puta fluks kroz navojak.
Pokušati sebi dati razjašnjenja kako se indukovana elektromotorna sila po Faradejevom zakonu moze uvečavati i umanjivati motanjem većeg ili manjeg broja navojaka.


